۱۹۱۶-جی ایلین ایولون ۳۰-دا قیرغیزیستان ایله چین سرحدینین یاخینلیغیندا یئرلشهن بدئل آشیریمیندا باش وئرهن حادثه تورک خالقینا قارشی تؤرهدیلهن ان دهشتلی فاجعهلردن بیریدیر.
کولت. آذ خبر وئریر کی ، ایکینجی دونیا محاربهسینه حاضیرلاشان روس ایمپرییاسینین ۱۹۱۶-جی ایلین ایونون ۲۵-ده ایمضالادیغی فرماندا ، غیری-روس اهالیسی اولان بیر سیرا ویلایتلردن ۱۹-۴۳ یاش آراسیندا اولان کیشیلری حربی-خیدمته چاغریشی مرکزی آسییا تورکلرینی آیاغا قالدیریر .
عصیانلار روس اوردوسو طرفیندن قددارجاسینا یاتیریلیر. روسییا ایمپرییاسینین بیر حیسهسی اولان غربی تورکوستاندان ساغ قالان اون مینلرله قیرغیز و قازاخ چینه قاچماغا مجبور اولور. هوندورلویو ۳ کم-ا چاتان تیان-شان داغلارینین کئچیدلرینده مینلرجه قازاخ و قیرغیز تورکو هلاک اولور.
هلاک اولانلارین سایینی هلهده بللی اولمادیغی فاجعه زامانی، اؤلکهنین شیمالینیندا یاشایان اینسانلارین تخمیناً یاریسی حیاتلارینی ایتیریر. تورک تاریخچی لرینین آراشدیرمالارینا گؤره فاجعه زامانی ۱۰۰ مین روس تاریخچی لرینه گؤره ایسه ۳۰۰۰-ا یاخین قیرغیز - قازاخ تورکو اؤلوب.
اورکون فاجعهسی حاقیندا کیتابین مؤلفی اولان تاریخ پروفسورو، تینچتیکبئک چوروتقینین فیکیرینهجه ، عصیانین سببی بوریس ایستورمرین حربی خیدمته غیری- روس میللتدن اولانلارین چاغیریشی سبب اولوب .
اورکون فاجعهسی سووت درسلیکلرینده قئید اولونمور و حادثه ایله باغلی بوتون تاریخی معلوماتلار سووئت چاپ ائولریندن گؤتورلوب محو ائدیلیر. سووئت اتفاقی ۱۹۹۱-جی ایلده داغیلارکن، اورکون فاجعیهسینه ماراغ بؤیومهیه باشلاییر. ساغ قالانلارین بعضیلری اولایلاری "قتل عام" و یا "سویقیریم" آدلاندیرماغا باشلاییر.
۲۰۱۶-جی ایلده «اورکون»اون ۱۰۰ ایللیی ایله علاقه در فیلم چکیلیر. قیرغیز پرودوسسر موختار آتانلیئو فیکیرینه گؤره، قیرغیزیستان حاکمیتی، بو فیلمی روسییا ایله موناسیبتلرین کورلانماسیندان چکیندیی اوچون کینوتئاترلاردا نوماییشنه ایجازه وئرمیر لاکین اعتراضلاری نظره آلان قیرغیزستان حکومتی فیلمی ۲۰۱۶-جی ایلین سنتیابرین ۱۶-دا ایلک دفعه بیشکئک کینو ائوینده نوماییشنه ایجازه وئریر.
azb_Arab azb_Arab azb_Arab azb_Arab azb_Arab azb_Arab azb_Arab